**Informacija o učešću Opštine Berane**

**u Regionalnom programu lokalne demokratije na Zapadnom Balkanu 2 (ReLOaD2)**

Regionalni program lokalne demokratije na Zapadnom Balkanu 2 (ReLOaD2) sprovodi Program Ujedinjenih nacija za razvoj (UNDP) u šest zemalja i teritorija regiona. Projekat je počeo sa realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine.

Kao i u prethodnoj fazi opšti cilj ReLOaDa je jačanje partnerstava između lokalnih samouprava i nevladinog sektora na području Zapadnog Balkana širenjem uspješnog modela transparentnog projektnog finansiranja nevladinih organizacija. U drugoj fazi realizacije programa intervencija će biti usmjerena i na poboljšanje položaja mladih na lokalnom nivou, kroz jačanje participativnog razvoja politika mladih i zajedničkog djelovanja sa lokalnim upravama u tom pravcu.

Aktivnosti programa realizovaće se u pet odabranih klastera opština u Crnoj Gori[[1]](#footnote-1), a krajnji cilj je jačanje kapaciteta lokalnih samouprava odabranih za učešće u ReLOaD2.

Ukupna vrijednost ReLOaD2 programa je oko 15 miliona USD, a finansira ga Evropska unija (EU) iz Instrumenta za pretpristupnu pomoć, tj. Programa podrške za civilno društvo u iznosu od 11,5 miliona USD, dok će ostatak sufinansirati UNDP kancelarije koje djeluju u zemljama Zapadnog Balkana i partnerske JLS.

1. U okviru dijela ReLOaD2 programa koji se sprovodi u Crnoj Gori, pet odabranih klastera jedinica lokalne samouprave će :

* imati na raspolaganju po 170.000 EUR za grantove za NVO iz sredstava EU (po 85.000 EUR u 2022 i 2023. godini),
* imati podršku u pripremi izmjene Odluke o kriterijumima i načinu finansiranja nevladinih organizacija u skladu sa LOD metodologijom za transparentno finansiranje projekata NVO[[2]](#footnote-2), i važećim pravnim aktima,
* učestvovati u obukama, seminarima i drugim događajima na temu transparentne raspodjele sredstava NVO i uključivanja mladih u proces kreiranja lokalnih politika, kao i aktivno raditi na usvajanju i primjeni izmjena Odlukeo kriterijumima i načinu finansiranja nevladinih organizacija,
* u saradnji sa UNDP projektnim timom organizovati obuke za upravljanje projektnim ciklusom i pisanju projektnih predloga za ReLOaD2 javne konkurse, u skladu sa LOD metodologijom,
* objaviti najmanje dva javna konkursa za transparentnu dodjelu sredstava NVO u okviru ReLOaD2 programa, u 2022. i 2023. godini,
* imati podršku u pripremi i objavi javnih konkursa, formiranju i radu Komisija za evaluaciju prijava, odabiru NVO prijavljenih projekata, praćenju implementacije projekata i slično.

Sve ove faze planiranja, dodjele i realizacije sredstava NVO će se realizovati na nivou klastera jedinica lokalnih samouprava, znači zajednički za sljedeće lokalne samouprave klastera „Zajedno za sjever“: Opština Berane i Opština Andrijevica.

1. Na objavljeni poziv za izražavanje interesa klastera jedinica lokalnih samouprava za učešće u ReLOaD2 programu odabrano je pet klastera JLS, u okviru kojih se udružuje 15 lokalnih samouprava iz Crne Gore. Na taj način , lokalne samouprave su iskazale opredijeljenost za dalje jačanje i unapređenje odnosa i saradnje sa civilnim društvom. Komisija UNDP je evaluirala pristigle prijave, dok je konačnu odluku o izboru najboljih prijava donio Partnerski odbor ReLOaD projekta, 12. avgusta u Podgorici.

***Za učešće u ReLOaD2 programu odabrani su sljedeći klasteri lokalnih samouprava:***

***1. Zajedno za sjever – opštine Andrijevica i Berane,***

***2. Tara – opštine Mojkovac, Kolašin i Pljevlja,***

***3. Coastal Mates – opštine Budva, Herceg Novi, Kotor i Tivat,***

***4. Zajedno Nikšić i Plužine – opštine Nikšić i Plužine,***

***5. Središnji region – Glavni grad Podgorica, Prijestonica Cetinje, Opština u okviru Glavnog grada Podgorica – Golubovci i Opština Danilovgrad.***

1. Klaster čine dvije ili više lokalnih samouprava udruženih radi realizacije zajedničkih aktivnosti u Programu [↑](#footnote-ref-1)
2. Ova metodologija predstavlja set dokumenata i alata za finansiranje NVO iz budžetskih sredstava JLS. Ovaj pristup se zasniva na upravljanju projektnim ciklusom a dokumenti kao što su projektni prijedlog, logička matrica, prijedlog budžeta, plan aktivnosti i sl., čine integralni dio metodologije. Metodologija će biti razvijena tokom Projekta, u skladu sa nalazima i preporukama Procjena postojećih (budžetskih) mehanizama raspodjele javnih sredstava NVO u svakoj odabranoj jedinici lokalne samouprave (takođe pripremljene u okviru ovog Projekta). Tekst LOD metodologije u Bosni i Herrcegovini je dostupan na: <http://www.ba.undp.org/content/bosnia_and_herzegovina/bs/home/library/poverty/lod-methodology-for-allocation-of-funds-to-civil-society-organiz.html> [↑](#footnote-ref-2)